Milliy gvardiya qo‘mondoni Bahodir Toshmatov lavozimini tark etgan. Bahodir Toshmatov / videoskrinshot O‘zbekiston Respublikasi Milliy gvardiyasiga yangi qo‘mondon tayinlandi. Ichki ishlar vazirligi matbuot xizmati xabar berishicha, general-mayor Rustam Mirzayevich Jo‘rayev O‘zbekiston Respublikasi Milliy gvardiyasi qo‘mondoni lavozimini egalladi. Rustam Jo‘rayev U bu lavozimda 2017 yilning avgustidan buyon ishlab kelgan Bahodir Hamidovich Toshmatov o‘rnini egalladi. Rustam Jo‘rayev 2018 yilning fevralidan buyon O‘zbekiston Respublikasi Ichki ishlar vaziri o‘rinbosari - Toshkent shahar IIBB boshlig‘i lavozimida faoliyat yuritayotgandi. Eslatib o‘tamiz, Bahodir Toshmatov 2019 yilning yanvarida general-polkovnik harbiy unvoni bilan taqdirlangandi. U lavozimini nega tark etgani haqida hozircha ma’lumot yo‘q.